Serhi Rebrov

Serhi Stanislavovytš Rebrov (, s. 6. maaliskuuta 1974 Horlivka, Donetskin alue, Ukrainan SNT, Neuvostoliitto) on ukrainalainen jalkapallovalmentaja ja entinen hyökkääjä. Kesäkuusta 2023 lähtien hän on toiminut Ukrainan jalkapallomaajoukkueen päävalmentajana.

 Ura pelaajana 
Rebrov aloitti ammattilaisuransa Šah’tar Donetskissa kaudella 1990–1991. Elokuussa 1992 hän siirtyi Kiovan Dynamoon. Vuosina 1992–2000 hän teki 94 maalia 192 Ukrainan mestaruussarjan ottelussa ja 18 maalia 35 cup-ottelussa. Rebrov pelasi 1999 Mestarien liigassa, jolloin Dynamo hävisi Bayern Münchenille välierissä.

Kesäkuussa 2000 Rebrov siirtyi 11 miljoonan euron summalla Tottenham Hotspuriin. Hän ei kuitenkaan vakiinnuttanut pelipaikkaansa ja pelasi lainassa Fenerbahçessa ja West Ham Unitedissa. Monien muiden Valeri Lobanovskyn kurinalaista pelitapaa noudattaneiden Dynamo-pelaajien tavoin myöskään Rebrov ei kyennyt tekemään lopullista läpimurtoa kansainvälisillä kentillä ja palasi kotimaahansa. Kesäkuussa 2005 hän solmi kaksivuotisen (+ yksi optiovuosi) sopimuksen Dynamo Kiovan kanssa. Rebrov lopetti uransa FK Rubin Kazanissa, jossa pelasi kausina 2008–2009.

 Meriitit pelaajana 

 Ukrainan mestaruus (9): 1993 – 1999, 2000, 2007
 Ukrainan cup (7): 1993, 1996, 1998, 1999, 2000, 2006, 2007
 Ukrainan supercup: 2006
 Turkin mestaruus: 2004
 Venäjän mestaruus: 2008, 2009
 Ukrainan vuoden jalkapalloilija (2): 1996, 1998

 Ura valmentajana 

Valmennusuransa Rebrov aloitti kesällä 2009 FK Dynamo Kiovan reservivalmentajana. Juri Sjominin tultua seuran päävalmentajaksi vuonna 2010 Rebrovista tuli seuran edustusjoukkueen apuvalmentaja. Samalla hän aloitti Ukrainan jalkapallomaajoukkueen apuvalmentajana. Huhtikuussa 2014 Dynamo nosti Rebrovin päävalmentajaksi kauden loppuun ulottuvalla sopimuksella. Dynamo Kiew: Blochin muss gehen Rebrovin johdolla Dynamo voitti Ukrainan cupin mestaruuden seitsemän vuoden tauon jälkeen. Kauden jälkeen Dynamo jatkoi Rebrovin sopimusta. Офіційно: Сергій Ребров - головний тренер Динамо 

Ukrainan kriisin varjostamalla kaudella 2014–15 Dynamo ei hävinnyt Rebrovin alaisuudessa ainoatakaan liigaottelua ja voitti kuuden vuoden tauon jälkeen Ukrainan mestaruuden. Associated Press: Dynamo Kyiv wins Ukrainian league title Kaudella 2015-16 Rebrov luotsasi Dynamon toistamiseen liigamestariksi. Kaudella 2016–17 Dynamo jäi ilman pokaaleja, kun se jäi liigassa kakkoseksi ja taipui Ukrainan cupin lopputtelussa FK Šah’tar Donetskille 1–0. Кубок України. Фінал. Матч № 25 Kauden jälkeen Rebrov ilmoitti jättävänsä Dynamon valmentajan tehtävät.Sergueï Rebrov quitte le Dynamo Kiev 

Elokuussa 2018 Rebrovista tuli unkarilaisen Ferencvárosin päävalmentaja.Star coach at Fradi  Hän valmensi seuraa kolmen kauden ajan ja johdatti sen kolmeen perättäiseen Unkarin mestaruuteen. Lisäksi Ferencváros selvitti tiensä Eurooppa-liigan ja Mestarien liigan lohkovaiheisiin. Rebrov jätti seuran kesällä 2021.Sergei Rebrov leaves Fradi Kesäkuussa 2021 Rebrovista tuli arabiemiraattilaisen Al Ainin päävalmentaja.Al Ain appoint former Tottenham Hotspur striker Sergei Rebrov as manager Hän voitti seurassa Arabiemiraattien mestaruuden ja liigacupin vuonna 2022.

Kesällä 2023 Rebrov siirtyi vuoteen 2026 ulottuvalla sopimuksella Ukrainan maajoukkueen päävalmentajaksi.

 Meriitit valmentajana 

 Arabiemiraattien mestaruus: 2022
 Arabiemiraattien liigacup: 2022
 Unkarin mestaruus (3): 2019, 2020, 2021
 Ukrainan mestaruus (2): 2015, 2016
 Ukrainan cup (2): 2014, 2015
 Ukrainan supercup: 2016

 Muuta 

Serhi Rebrov on aktiivinen radioamatööri (UT5UDX) ja tämän harrastuksen kilpailuissa maailman huippuja. Hänen lempinimensä onkin Radiohead.

 Lähteet 

 Aiheesta muualla 

 Serhi Rebrov Dynamo Kiovan sivustolla 
 Serhi Rebrov Football Database -sivustolla 
 Serhi Rebrov Mestarien liigan sivustolla 
 Serhi Rebrov vuoden 2006 MM-kilpailuiden sivustolla 

Luokka:Ukrainalaiset jalkapalloilijat
Luokka:Ukrainalaiset jalkapallovalmentajat
Luokka:Vuonna 1974 syntyneet
Luokka:Elävät henkilöt